Title: ประกาศกระทรวงการคลัง เรื่อง ให้ยกเว้นค่าธรรมเนียม และภาษีอากรในการควบหรือโอนกิจการระหว่างบริษัทเงินทุน 12 บริษัท และบริษัทเงินทุนหลักทรัพย์กรุงไทยธนกิจ จำกัด (มหาชน) กับธนาคารสหธนาคาร จำกัด (มหาชน)

ประกาศกระทรวงการคลัง

ประกาศกระทรวงการคลัง
เรื่อง
ให้ยกเว้นค่าธรรมเนียม และภาษีอากรในการควบหรือโอนกิจการ
ระหว่างบริษัทเงินทุน
๑๒ บริษัท และบริษัทเงินทุนหลักทรัพย์
กรุงไทยธนกิจ
จำกัด (มหาชน) กับธนาคารสหธนาคาร จำกัด (มหาชน)
------------

                        ตามที่ได้มีประกาศกระทรวงการคลัง
เรื่อง ให้ความเห็นชอบโครงการรวมกิจการระหว่าง
ธนาคารสหธนาคาร จำกัด (มหาชน)
บริษัทเงินทุนหลักทรัพย์กรุงไทยธนกิจ จำกัด (มหาชน) และบริษัท
เงินทุน ๑๒ บริษัท และประกาศกระทรวงการคลัง เรื่อง
ให้ยกเว้นค่าธรรมเนียมและภาษีอากรในการ
รวมกิจการระหว่างธนาคารสหธนาคาร จำกัด (มหาชน)
บริษัทเงินทุนหลักทรัพย์ กรุงไทยธนกิจจำกัด 
(มหาชน) และบริษัทเงินทุน ๑๒ บริษัท ลงวันที่ ๒๒ ธันวาคม
พ.ศ. ๒๕๔๑ แล้วนั้น
                        เพื่อให้โครงการควบหรือโอนกิจการของสถาบันการเงินดังกล่าวบรรลุวัตถุประสงค์
ตามแผนฟื้นฟูระบบสถาบันการเงิน อาศัยอำนาจตามความในมาตรา ๗
แห่งพระราชบัญญัติการ
ประกอบธุรกิจเงินทุน ธุรกิจหลักทรัพย์
และธุรกิจเครดิตฟองซิเอร์ พ.ศ. ๒๕๒๒ และมาตรา ๖๗ จัตวา
แห่งพระราชบัญญัติการประกอบธุรกิจเงินทุน ธุรกิจหลักทรัพย์
และธุรกิจเครดิตฟองซิเอร์ พ.ศ. ๒๕๒๒
ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการประกอบธุรกิจเงินทุน
ธุรกิจ
หลักทรัพย์และธุรกิจเครดิตฟองซิเอร์ พ.ศ. ๒๕๒๒ (ฉบับที่ ๓)
พ.ศ. ๒๕๔๐ คณะรัฐมนตรี
จึงกำหนดให้การควบหรือโอนกิจการในกรณีต่อไปนี้
ให้ได้รับการยกเว้นค่าธรรมเนียมและ
ภาษีอากรต่าง ๆ บรรดาที่เกิดจากการควบหรือโอนกิจการทั้งหมด
หรือบางส่วนเป็นการเฉพาะราย
                        ๑.
กรณีการโอนสินทรัพย์และหนี้สินทั้งหมดของบริษัทเงินทุน ๑๒ บริษัท
ดังต่อไปนี้ ให้แก่บริษัทเงินทุนหลักทรัพย์ กรุงไทยธนกิจ
จำกัด (มหาชน)
                        (๑)
บริษัทเงินทุน ธนสยาม จำกัด (มหาชน)
                        (๒)
บริษัทเงินทุน นวธนกิจ จำกัด (มหาชน)
                        (๓)
บริษัทเงินทุน บางกอกเอเซียน จำกัด
                        (๔)
บริษัทเงินทุน เฟิสท์ ซิตี้ อินเวสเม้นท์ จำกัด (มหาชน)
                        (๕)
บริษัทเงินทุน มหาทุน จำกัด
                        (๖)
บริษัทเงินทุน วชิระธนทุน จำกัด
                        (๗)
บริษัทเงินทุน เศรษฐการ จำกัด
                        (๘)
บริษัทเงินทุน เอราวัณทรัสต์ จำกัด
                        (๙)
บริษัทเงินทุนหลักทรัพย์ ไทยซัมมิท จำกัด
(๑๐) บริษัทเงินทุนหลักทรัพย์ เคสิท จำกัด (มหาชน)
                        (๑๑)
บริษัทเงินทุนหลักทรัพย์ ร่วมเสริมกิจ จำกัด (มหาชน)
                        (๑๒)
บริษัทเงินทุนหลัททรัพย์ ไอเอฟซีที ไฟแนนซ์ จำกัด (มหาชน)
                        ๒.
กรณีการโอนสินทรัพย์และหนี้สินทั้งหมดของบริษัทเงินทุนหลักทรัพย์กรุงไทย
ธนกิจ จำกัด (มหาชน) ให้แก่ ธนาคารสหธนาคาร จำกัด (มหาชน) 
                        ประกาศนี้ให้ใช้บังคับตั้งแต่วันที่
๒๓ ธันวาคม ๒๕๔๑ เป็นต้นไป

                                                                        ประกาศ
ณ วันที่ ๒๙ ธันวาคม พ.ศ. ๒๕๔๑
                                                                                         ธารินทร์  นิมมานเหมินท์
                                                                                    รัฐมนตรีว่าการกระทรวงการคลัง

[รก.๒๕๔๑/พ๑๓๒ง/๑๒/๒๙ ธันวาคม ๒๕๔๑]